2019 թվականն Արցախում

Ստորև ներկայացված է **[[2019]] թվականին [[Արցախ]]ում** տեղի ունեցած իրադարձությունները։

Արցախի Հանրապետությունը խնդիր էր դրել 2019 թվականի համար զբոսաշրջության ոլորտում աճը նախորդ տարվա համեմատ ապահովել 20-25%-ի չափով: Ընդհանուր առմամբ, ամենաշատ այցելվող վայրերն են Ստեփանակերտը, Շուշին, Գանձասարը, Դադիվանքը, Ամարասը: Վերակառուցվում են ֆուտբոլի դաշտերը, հարստացվում է հյուրանոցային տնտեսությունների ֆոնդը, բարձրացվում է ծառայությունների որակը, վերանորոգվում են ճանապարհները: Արցախում անցկացվում է Ժենգյալով հացի փառատոնը, որի նպատակն էր ներկայացնել արցախյան խոհանոցի յուրահատկությունները, նպաստել համայնքային կյանքի աշխուժացմանն ու համայնքների զարգացմանը, ապահովել զբոսաշրջիկների մեծ հոսք դեպի Արցախ: Հունիսին Արցախում կայանում է Չճանաչված պետությունների ֆուտբոլի Եվրոպայի առաջնությունը։ Սեպտեմբերի 2-ին՝ Անկախության օրը համարվում է առավել հանդիսավոր տոներից մեկը, որի ժամանակ տոնական միջոցառումներ են անցկացվում երկրի ողջ տարածքում: Սեպտեմբերին անցկացվում է «Արցախյան գինու» ամենամյա փառատոնը, որտեղ ներկայացվում են Արցախյան գինեգործների արտադրանքը: Հոկտեմբեր ամսվա երկրորդ կիրակի օրը նշվում է որպես Գյուղատնտեսության օր, որի ժամանակ Բերքի փառատոն է կազմակերպվում Ստեփանակերտի Վերածննդի հրապարակում:

## Գործող պաշտոնյաներ

## Իրադարձություններ
### Մարտ
* Մարտի 5 - Արցախում պետական գրանցում ստացավ «Միացյալ Հայաստան» Կուսակցությունը, որը հիմնադրել է ռազմական և քաղաքական գործիչ Վահան Բադասյանը։
* Մարտի 8 - Արցախի պաշտպանության նախարար-պաշտպանության բանակի հրամանատար, գեներալ-մայոր Կարեն Աբրահամյանը ընդունել է ԵԱՀԿ գործող նախագահի անձնական ներկայացուցիչ, դեսպան Անջեյ Կասպրշիկին, ում հետ զրուցել է արցախյան հակամարտության կարգավորման ընթացքիկ վիճակի և հեռանկարների շուրջ, ինչպես նաև շոշափվել է շփման գծում տիրող իրավիճակին վերաբերող հարցեր:
* Մարտի 9 - Արցախի պաշտպանության նախարարության մամուլի ծառայությունը հայտնում է, որ մարտի 3-ից մինչև 9-ը ընկած ժամանակահատվածում արցախյան շփման գծում Ադրբեջանը հրադադարի պահպանման ռեժիմը խախտել է մոտ 300 անգամ, որի ընթացքում տարբեր տրամաչափի հրաձգային զինատեսակներից, հայ դիրքապահների ուղղությամբ արձակել է ավելի քան 2300 կրակոց:
* Մարտի 11 - Հայաստանի վարչապետի տեղեկատվության և հասարակայնության հետ կապերի վարչությունից հայտնում են, որ Հայաստանի վարչապետ Նիկոլ Փաշինյանը մեկնելու է Արցախ՝ մասնակցելու այնտեղ կայանալիք Ազգային անվտանգության խորհրդի արտահերթ նիստին:
* Մարտի 12 
** Ստեփանակերտի Արցախի նախագահի նստավայրում տեղի է ունենում Հայաստանի ու Արցախի Անվտանգության խորհուրդների համատեղ նիստը, որը համանախագահում են Հայաստանի վարչապետ Նիկոլ Փաշինյանը և Արցախի նախագահ Բակո Սահակյանը։ 
** Ըստ Արցախի Ազգային ժողովի արտաքին հարաբերությունների հանձնաժողովի նախագահ Արզիկ Մխիթարյանի՝ համատեղ նիստում քննարկվելու են որոշ հարցեր, որոնք, հավանաբար վերաբերվելու ԵԱՀԿ Մինսկի խմբի համանախագահների առաջարկներին։
** Արցախի ազգային վիճակագրական ծառայության նախագահ Մանուշ Մինասյանը մամուլի ասուլիսի ժամանակ հայտնում է, որ 2018 թվականին Արցախում գրանցվել է տնտեսական աճի բարձր ցուցանիշ՝ ավելի քան 11.9%: 
* Մարտի 15 - Արցախի հերոս, ՊԲ նախկին հրամանատար, գեներալ-լեյտենանտ Սամվել Բաբայանը հայտարարում է, որ Արցախը պետք է դրվի Ռուսաստանի մանդատի ներքո: 
* Մարտի 18 - «Սասնա Ծռեր» արցախյան կուսակցությունը ստորագրահավաք է սկսում Արցախում հաշվառված Հայաստանի քաղաքացիների ընտրական իրավունքն ապահովելու և Արցախին Հայաստանի մարզի կարգավիճակի շնորհելու նպատակով:
* Մարտի 20 - Արցախի նախագահ Բակո Սահակյանն ընդունել է Հայաստանի զինված ուժերի գլխավոր շտաբի պետ Արտակ Դավթյանին, որի հետ հանդիպմանը մասնկացել է նաև Արցախի պաշտպանության նախարար Կարեն Աբրահամյանը։
* Մարտի 21
** Ամերիկյան «Վաշինգտոն Փոստ» օրաթերթի հոդվածագիրը ներկայացնելով է Արցախյան հակամարտության համառոտ պատմությունը՝ նշում է, որ «տասնամյակներ շարունակ էթնիկ հակամարտությունից հետո Հայաստանի և Ադրբեջանի առաջնորդները պատրաստվում են հանդիպել՝ փորձելու լուծել իրենց երկարատև հակամարտությունը՝ Լեռնային Ղարաբաղի վիճահարույց անկլավի շուրջ»: 
** Սամվել Բաբայանի գրասենյակը տարածել է Արցախյան հակամարտության կարգավորման Բաբայանի հայեցակարգային պատկերացումները, որը մշակվել է դեռևս 2006-2008 թվականներին։
* Մարտի 22 - Արցախի Ազգային Ժողովի նախագահ Աշոտ Ղուլյանը շնորհակալական նամակ է ուղարկել Կանադայի Համայնքների պալատի անդամ Ռեյչել Հարդերին, ում ղեկավարությամբ մարտի 19-ին Օտտավայում «Արցախի ժողովրդի խորհրդարանական բարեկամներ» խումբ է ձևավորվել:

## Տես նաև
* 2018 թվականն Արցախում
* 2020 թվականն Արցախում

## Ծանոթագրություններ

Կատեգորիա:2010-ականներ Արցախում
Կատեգորիա:2019 Ասիայում
Կատեգորիա:2019 Արցախում
Կատեգորիա:2019 Եվրոպայում
Կատեգորիա:21-րդ դարի տարեթվեր Արցախում